Í tilefni af umræðu um kvótakerfið og yfirráð útgerðaraðalsins yfir auðlindum almennings má rifja upp þessa úttekt . Í kjölfar þáttarins og rannsóknar á brottkastinu sem þar er sýnt svipti Fiskistofa Kleifarbergið veiðileyfi . Atvinnuvega - og nýsköpunarráðuneytið , undir forystu Kristjáns Þórs Júlíussonar , felldi þá ákvörðun úr gildi . Því miður er þetta aðeins eitt dæmið af mörgum sem sýna að Kristján Þór gætir ekki almannahagsmuna heldur hagsmuna útgerðarmanna fyrst og síðast .